Държавен вестник, бр. 45, 2023 г., стр. 23

БРОЙ  45	
Д Ъ Р Ж А В Е Н  В Е С Т Н И К 	
СТР.  23  
параграф 2, като ги поканва да посочат по 
национални групи и в определен срок лицата, 
които са в състояние да приемат задълженията 
на член на съда.
2. Никоя група не може да посочи повече 
от четири лица, най-много две от които да 
имат нейното гражданство. В никой случай 
броят на кандидатите, посочени от една група, 
не може да бъде два пъти по-голям от броя 
на местата за попълване.
Член 6
Препоръчва се на всяка национална гру­
па, преди да посочи кандидатите, да вземе 
мнението на върховния съд в своята страна, 
на нейните правни факултети и юридически 
учебни заведения, на националните академии 
и националните секции при международните 
академии, занимаващи се с правни проуч­
вания.
Член 7
1. Генералният секретар изготвя по азбучен 
ред списък на всички така посочени лица. Ос­
вен в случая, предвиден в чл. 12, параграф 2, 
единствено лицата, включени в този списък, 
могат да бъдат избирани.
2. Генералният секретар представя този 
списък на Общото събрание и на Съвета за 
сигурност.
Член 8
Общото събрание и Съветът за сигурност 
пристъпват независимо един от друг към 
избиране на членовете на съда.
Член 9
При всеки избор избирателите трябва да 
имат предвид не само, че предвидените за 
избор лица трябва поотделно да притежават 
изискваните качества, но също така като тяло 
в неговата цялост трябва да осигурят предста­
вянето на главните форми на цивилизацията 
и основните правни системи в света.
Член 10
1. За избрани се считат онези кандидати, 
които са получили абсолютно мнозинство 
от гласовете в Общото събрание и в Съвета 
за сигурност.
2. Всяко гласуване на Съвета за сигурност, 
било за избор на съдии или за назначаване 
на членове на комисията за посредничество, 
предвидена в чл. 12, се извършва без каквато 
и да е разлика между постоянните и непос-
тоянните членове на Съвета за сигурност.
3. В случай че повече от един гражданин 
на една и съща държава получи абсолютно 
мнозинство както в Общото събрание, така 
и в Съвета за сигурност, за избран се смята 
само най-възрастният.
Член 11
Ако след първото заседание, свикано за 
избор, едно или няколко места останат непо­
пълнени, се провежда второ и ако е нужно, 
и трето заседание.
Член 12
1. Ако и след третото заседание все още 
едно или две места останат непопълнени, 
тогава по искане или на Общото събрание, 
или на Съвета за сигурност може по всяко 
време да бъде създадена съвместна комисия 
за посредничество, състояща се от шестима 
членове, трима, назначени от Общото съб-
рание, и трима – от Съвета за сигурност, с 
цел да избере с абсолютно мнозинство по 
едно лице за всяко свободно място, за да го 
представи на Общото събрание и на Съвета 
за сигурност за съответното му одобрение.
2. Ако съвместната комисия за посредни­
чество приеме единодушно кандидатура на 
което и да е лице, отговарящо на изискваните 
условия, то може да бъде включено в нейния 
списък, даже и да не е било включено в спи­
съка на кандидатурите, посочен в чл. 7.
3. Ако съвместната комисия за посредни­
чество се убеди, че не ще успее да произведе 
избор, тогава онези членове на съда, които 
вече са избрани, попълват свободните места 
в определен от Съвета за сигурност срок чрез 
подбор измежду онези кандидати, които са 
получили гласове или в Общото събрание, 
или в Съвета за сигурност.
4. При равенство в гласовете на съдиите 
най-възрастният съдия има решаващ глас.
Член 13
1. Членовете на съда се избират за девет 
години и могат да бъдат преизбирани. Обаче, 
що се отнася до съдиите, избирани при пър­
вия избор, мандатът на петима съдии изтича 
в края на третата година и мандатът на още 
петима съдии изтича в края на шестата година.
2. Съдиите, чийто мандат изтича в края 
на гореспоменатите начални срокове от три и 
шест години, се определят по жребий, теглен 
от Генералния секретар, непосредствено след 
като първият избор е бил завършен.
3. Членовете на съда продължават да из­
пълняват задълженията си до заместването 
им. Макар и заместени, те са длъжни да 
приключат делата, които са започнали.
4. В случай на подаване на оставка от член 
на съда, оставката се отправя до председателя 
на съда за препращане до Генералния секретар. 
След тази последна нотификация мястото се 
счита за вакантно.
Член 14
Вакантните места се попълват по същия 
начин, който е предвиден за първия избор, 
като се спазва следната разпоредба: в срок от 
един месец след овакантяването на мястото 
Генералният секретар изпраща поканите, 
предвидени в чл. 5, а денят на избора се оп­
ределя от Съвета за сигурност.
Член 15
Член на съда, избран да замести член, 
чийто мандат не е изтекъл, заема службата за 
остатъка от мандата на предшественика му.